Diari Oficial de la Generalitat Valenciana


Sumari del DOGV 9717, del 03-11-2023 (2023/10321)

ACORD de 3 d'octubre de 2023, de la Conselleria d'Hisenda, Economia i Administració Pública d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Teresa Quevedo Manzano i Juan Pedro Delaval Sillas.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10737


Data del document
:   03-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 3 d'octubre de 2023, de la Conselleria d'Hisenda, Economia i Administració Pública d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Teresa Quevedo Manzano i Juan Pedro Delaval Sillas. [2023/10459]  
  
Núm. d'expedient: ABI 154/2023.  
Causant: María Teresa Quevedo Manzano i Juan Pedro Delaval Sillas.  
DNI: \*\*\*\*875\*\* i \*\*\*\*782\*\*, respectivament.  
Lloc i data de la defunció: València, 9 d'octubre de 2019 i 22 de desembre de 2021, respectivament.  
Últim domicili: Rocafort (València).  
  
Antecedents de fet  
La Conselleria d'Hisenda, Economia i Administració Pública ha tingut coneixement pel Jutjat de Primera Instància i Instrucció núm. 2 de Moncada, del procediment d'execució hipotecària 47/2019, seguit contra María Teresa Quevedo Manzano i Juan Pedro Delaval Sillas, que ha comunicat la defunció dels dos causants, sense que Teresa Quevedo haja atorgat testament i sense que s'haja aportat més documentació personal d'aquests.  
A requeriment d'aquesta direcció general, es dona trasllat de la renúncia del fill de Pedro Delaval Sillas a l'herència del seu pare i la de la dona d'aquest, María Teresa Quevedo Manzano.  
També s'adjunta la renúncia a l'herència dels causants per part d'un fill dels dos.  
S'acredita la defunció de Teresa Quevedo Manzano el 9 d'octubre de 2019 i la de Juan Pedro Delaval Sillas el 22 de desembre de 2021 sense haver atorgat testament.  
De les actuacions dutes a terme per aquesta direcció general es comprova l'empadronament dels dos a Rocafort.  
No coneixent-se, en principi, l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de María Teresa Quevedo Manzano i Juan Pedro Delaval Sillas, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 3 d'octubre de 2023.- El director general de Patrimoni: Antonio Joaquín Woodward Poch.